CELEX: 62009CN0087
Language: et
Date: 2009-03-02 00:00:00
Title: Kohtuasi C-87/09: Eelotsusetaotlus, mille esitas Amtsgericht Schorndorf (Saksamaa) 2. märtsil 2009 – Ingrid Putz versus Medianess Electronics GmbH

18.4.2009   
            
            
               ET
            
            
               Euroopa Liidu Teataja
            
            
               C 90/20
            
         Eelotsusetaotlus, mille esitas Amtsgericht Schorndorf (Saksamaa) 2. märtsil 2009 – Ingrid Putz versus Medianess Electronics GmbH
   (Kohtuasi C-87/09)
   2009/C 90/31
   Kohtumenetluse keel: saksa
   
      Eelotsusetaotluse esitanud kohus
   
   Amtsgericht Schorndorf
   
      Põhikohtuasja pooled
   
   
      Hageja: Ingrid Putz
   
      Kostja: Medianess Electronics GmbH
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 25. mai 1999. aasta direktiivi 1999/44/EÜ (1) tarbekaupade müügi ja nendega seotud garantiide teatavate aspektide kohta artikli 3 lõike 2 ja lõike 3 kolmanda lõigu sätteid tuleb tõlgendada nii, et nendega on vastuolus siseriiklik õigusnorm, mille kohaselt ei pea müüja tarbekauba lepinguga vastavusse viimisel asendamise teel kandma kulusid, mis tekivad seoses tagantjärele tarnitud tarbekauba paigaldamisega asjasse, millesse tarbija oli lepingule mittevastava tarbekauba vastavalt selle laadile ja kasutusotstarbele paigaldanud, kui müüjal lepingujärgne paigaldamiskohustus algselt puudus?
            
         
               2.
            
            
               Kas eespool nimetatud direktiivi artikli 3 lõike 2 ja lõike 3 kolmanda lõigu sätteid tuleb tõlgendada nii, et müüja peab kauba lepinguga vastavusse viimisel asendamise teel kandma kulud, mis tekivad seoses lepingule mittevastava tarbekauba eemaldamisega asjast, millesse tarbija on tarbekauba vastavalt selle laadile ja kasutusotstarbele sisse ehitanud?
            
         
      (1)  Euroopa Parlamendi ja nõukogu 25. mai 1999. aasta määrus 1999/44/EÜ tarbekaupade müügi ja nendega seotud garantiide teatavate aspektide kohta (EÜT L 171, lk 12; ELT eriväljaanne 15/04, lk 223).